Document ID: /roh_data/filtered/fineweb-2-filterrobots_roh.jsonl.gz/29210

Informationen Coronavirus
Infurmaziuns coronavirus
Informazioni coronavirus
La vaccinaziun per uffants
Vaccinaziun suenter ina malsogna da Covid
Tgi che ha cumprovadamain suffrì da Covid-19, duai sin il pli baud suenter quatter emnas e be ina giada vegnir vaccinà. Sco cumprova ch’ins haja suffrì da Covid vala in test positiv da Covid (test da PCR).
Infurmaziuns en las linguas da la populaziun da migraziun
Per migrantas e migrants da la Svizra metta l’UFSP a disposiziun infurmaziuns en diversas linguas.
La vaccinaziun cunter COVID-19 permetta al corp da sviluppar ina defensiun immunitara che sa drizza spezialmain cunter il virus. Uschespert ch’il corp è exponì al virus, po el cumbatter quel ed evitar uschia ina infecziun. La vaccinaziun rinforza e trenescha pia noss sistem d’immunitad cunter il coronavirus, e quai en moda intenziunada.
En Svizra èn admess actualmain quatter vaccins. En general recumandain nus la vaccinaziun cun in vaccin mRNA (Pfizer/BioNTech u Moderna). Quests vaccins procuran per la pli gronda protecziun pussaivla encunter ina malsogna da Covid-10 ed encunter las consequenzas pussaivlas.
Avais Vus passa 18 onns? Alura pudais Vus era sa laschar vaccinar cun il vaccin-vectur da Janssen u cun il vaccin da protein da Novavax, sche Vus na dastgais betg survegnir vaccins mRNA per motivs medicinals u sche Vus refusais vaccins mRNA.
La suandanta tabella mussa ina survista dals vaccins utilisads en Svizra e quantas dosas che èn necessarias per ina vaccinaziun cumpletta (immunisaziun da basa).
A giuvenils da 12 fin 17 onns, a dunnas en speranza ed a mammas che tezzan sco er a persunas cun in sistem d’immunitad pli flaivel vegnan recumandads mo ils vaccins mRNA.
Dapi mez schaner 2021 stattan nov centers da test e da vaccinaziun regiunals a disposiziun. Dapi mez matg 2021 èn vaccinaziuns era pussaivlas en praticas da medis da chasa e dapi mez zercladur en singulas apotecas.
Il link per As annunziar chattais Vus sin questa pagina. Sco alternativa As savais Vus era annunziar al telefon cun la hotline da vaccinar dal chantun Grischun: tel. 081 257 44 44
Prendai per plaschair cun Vus al termin da vaccinaziun:
Il vaccinar dura per regla var 30 minutas (inclusiv 15 minutas temp da paus). Quintai per plaschair avunda temp per la vaccinaziun.
Gea. Questas praticas pon laschar furnir quantitads da vaccins limitadas e vegnan a priorisar quellas tenor il plan da vaccinaziun chantunal.
Gea. Singulas apotecas en il chantun sa participeschan dapi mez zercladur 2021 a la campagna da vaccinaziun. Ellas disponan d’ina quantitad da vaccins limitada e sa drizzan a la populaziun mobila davent da 18 onns.
La vaccinaziun cunter COVID-19 è gratuita per la populaziun dal Grischun.
Ils termins per vaccinaziuns vegnan attribuids. As drizzai en cas d’impediment a la hotline da vaccinaziun via <email-pii> u per telefon 081 257 44 44.
Per plaschair tegnair a disposiziun las suandantas indicaziuns: num, prenum, data da naschientscha, center da vaccinaziun, spazi da temp, durant il qual in termin è suandabel.
Tenor recumandaziun dals producents e dal UFSP ston per regla esser 28 dis tranter las duas vaccinaziuns. Tar il vaccin da Pfizer/BioNTech sa la segunda vaccinaziun gia vegnir fatga suenter 21 dis.
Tar ils vaccins mRNA (Pfizer/BioNTech e Moderna) consista la vaccinaziun da duas vaccinaziuns da basa, tar il vaccin da vectur da Janssen/Johnson&Joahnson da mo ina dosa. Per cumbatter las variantas dal virus èn ussa necessarias vaccinaziuns da rinfrestgament (=booster).
Per persunas cun ina malsogna confermada da Covid-19 (per test da PCR u d’antigens) vegn la vaccinaziun recumandada il pli baud quatter emnas suenter l’infecziun. Quai vala da maniera prioritara per persunas spezialmain periclitadas. Ultra da quai vegn recumandà sulettamain ina dosa da vaccinaziun a tuttas persunas cun ina malsogna confermada da Covid-19, cun excepziun da persunas spezialmain periclitadas cun in defizienza d’immunitad che duain survegnir duas dosas da vaccinaziun.
Sin giavisch explicit san dentant era persunas saunas retschaiver duas dosas dal vaccin.
Ils effects secundars documentads il pli savens en ils studis d'admissiun èn cumparegliabels cun ils effects che sa mussan suenter ina vaccinaziun cunter la grippa. Suenter la segunda dosa pon quests effects secundars dentant esser pli ferms.
A tgi che survegn sintoms pli ferms u nunusitads suenter ina vaccinaziun vegni recumandà da contactar il center da vaccinaziun, l'ospital, la media u il medi ubain l'apotecra u l'apotecher.
Tenor las datas dals studis ch'èn vegnidas evaluadas da Swissmedic importa la protecziun da la vaccinaziun, 7 dis suenter la segunda dosa, passa 90 pertschient tar persunas creschidas. Quai vul dir: mo ina da diesch persunas vaccinadas po anc vegnir infectada. Pli bleras persunas che sa laschan vaccinar, e meglra che la protecziun è per tuts (immunitad collectiva).
Na, i n'exista nagina obligaziun da vaccinaziun. Mintga persuna duai decider sezza, sch'ella vul sa laschar vaccinar.
Gea. A persunas guaridas vegn recumandà da sa laschar vaccinar cunter Covid-19. Datas fan attent che la viccinaziun suenter la malsogna vus protegì per sis mais cunter ina nov infecziun cun COVID-19. Per ina meglra protecziun che dura era pli ditg As vegn la vaccinaziun recumandada entaifer tschintg enfin sis mais suenter l’infecziun, il pli baud quatter emnas suenter la malsogna. Suenter in’infecziun cun Corona confermada d’in test da PCR u d’in test svelt d’antigens basta ina dosa da vaccinaziun.
La vaccinaziun duai contribuir a la protecziun ed al mantegniment da la sanadad da la populaziun svizra. Questa finamira duai vegnir cuntanschida cunzunt tras la reducziun da la chargia da la malsogna, en spezial da cas da COVID-19 grevs e mortals. Uschia po er il provediment da la sanadad vegnir garantì vinavant. Plinavant pussibilitescha ina rata da vaccinaziun uschè auta sco pussaivel da reducir ils effects negativs che la pandemia da COVID-19 ha per la sanadad, per la psica, per la societad e per l'economia.
En cas dal coronavirus èsi necessari da vaccinar – tenor il stadi actual – 60 fin 90% da la populaziun per cuntanscher ina immunitad collectiva che permetta da stgatschar la pandemia.
Nus As recumandain la vaccinaziun Covid-19 avant u durant la gravidanza. Perquai che grevs decurs da l’infecziun cun Covid-19 èn bler pli frequents tar dunnas en speranza che tar persunas da la medema vegliadetgna che n’èn betg en speranza. Plinavant è il ristg d’ina naschientscha prematura cleramain pli aut, sche Vus As infectais cun il coronavirus durant la gravidanza. La vaccinaziun avant u durant la gravidanza protegia Vus e l’uffant betg anc naschì.
Planisais Vus da vegnir en speranza? Alura As laschai vaccinar uschè spert sco pussaivel.
Essas Vus gia en speranza e n’avais anc survegnì nagina vaccinaziun avant la gravidanza?
Alura As recumandain nus la vaccinaziun a partir da l’emna 12 da la gravidanza (q.v.d. a partir dal segund terz da la gravidanza). Ideala è la vaccinaziun en il segund u en il terz terz da la gravidanza, cunquai ch’ils emprims trais mais èn la fasa la pli sensibla per il svilup fetal dals organs.
Sche Vus essas en speranza u planisais ina gravidanza ed avais dumondas pertutgant la vaccinaziun, consultai Vossa media/Voss medi u Vossa spendrera.
Lavurantas e lavurants da l’exteriur cun permissiun da dimora che vala main ditg che 3 mais (p.ex. stagiunaris) pon s’annunziar en il chantun Grischun per la vaccinaziun da corona. Per quai s’annunzian els sur la pagina-web www.gr.ch/impfen.
Lavurantas e lavurants da l’exteriur basegnan in numer d’assicuranza valaivel d’ina cassa da malsauns svizra u ina confermaziun (permissiun da dimora da la vischnanca u contract da lavur).
A tut ils giuvenils a partir da 12 onns vegn la vaccinaziun recumandada. Cun la vaccinaziun als pon els sa proteger da sintoms miaivels da la malsogna da Covid-19 (savens), ma era (en cas rars) da sintoms grevs. Era pon ils effects negativs da mesiras (p.ex. entras isolaziun) sco era las consequenzas d’ina exposiziun frequenta (p.ex. en scola/temp liber) vegnir evitadas.
La recumandaziun vala en spezial per:
Fegl cun ils puncts impurtants tar la vaccinaziun da giuvenils a partir da 12 onns
La vaccinaziun cunter COVID-19 vegn recumandada per uffants da 5 fin 11 onns, sche lur geniturs ubain lur persunas responsablas per l'educaziun giavischan quella, suenter ch'els han valità individualmain las ristgas ed il niz per lur uffant. La vaccinaziun vegn spezialmain recumandada per uffants che han gia in grond disturbi da la sanadad pervia d'ina malsogna cronica e/u sche persunas cun in sistem d'immunitad indeblì vivan en lur conturn. Ulteriuras infurmaziuns.
Fegl cun ils puncts impurtants tar la vaccinaziun d'uffants
Gea. Ina vaccinaziun cunter Covid-19 vegn en Svizra – sco quai ch’igl è usità tar vaccinaziuns – nudà en l’attest da vaccinaziun cun suttascripziun e bul dal medi. Uschia sa ina persuna vaccinada en Svizra confermar sia vaccinaziun medicalmain.Persunas vaccinadas en il chantun Grischun survegnan il certificat svizzer en furma da palpiri ed era en furma electronica per e-mail: COVID-19-Zertifikat - COVID.
En la lescha è previsa unicamain la pussaivladad d'ina obligaziun da vaccinaziun per collavuraturas e collavuraturs dals fatgs da sanadad. Per il mument na datti nagins indizis ch'il legislatur fetschia diever da questa pussaivladad.
Vaccinaziun: Uschia ans protegin nus (UFSP)
Ulteriuras infurmaziuns davart la vaccinaziun (Uffizi federal da sanadad
publica)
Infoline vaccinaziun cunter COVID-19 (Uffizi federal da sanadad publica): +41 58 463 00 00 (mintga di da las 06.00 fin las 23.00)